Bõvítés, sürgõsségi centrum, belgyógyászati blokk, kistérségi rendelõ
Komárom-Esztergom. Hamarosan elkészül Tatabányán a Szent Borbála Kórház új szárnya, ami mellett vadonatúj sürgõsségi osztály is lesz, és új eszközök, köztük a várva várt MR-készülék. Nagy volumenû korszerûsítés zajlik Komáromban, a Selye János Kórházban, átépítésekkel és eszközbeszerzéssel. Tatán elkezdõdtek a kistérségi járóbeteg-ellátó központ kivitelezési munkálatai. Itt is új szárny épül a meglevõhöz, és egy helyre összpontosul a járóbeteg-ellátás.
Tatabányán már kapuban az új kórházi szárny átadása. A mûködõ pavilonra merõlegesen épült egy 170 ágyas szárny több mint ötmilliárd forintos európai uniós finanszírozásból. Ez nem jelent ágyszámbõvítést, hanem a többi pavilont költöztetik be a központi épületbe. Közel egymilliárd forintból eszközöket, mûszereket vásárol az intézmény. Régi álom válik valóra az MR-készülék érkezésével, s így nem kell majd Székesfehérvárra, Budapestre menniük a betegeknek a szükséges vizsgálatokra.Az MR megvásárlása példaértékû kistérségi összefogással valósul meg, mintegy százmillió forintot tettek hozzá cégek és önkormányzatok, mondta el a Kisalföldnek dr. Lõke János fõigazgató. Lesz új CT és hightech mûtõ is, megújulnak a röntgenek. Ebben az évben elkészül a régóta tervezett sürgõsségi osztály 1,2 milliárd forint pályázati pénzbõl. Ez a nem elõjegyzett betegek gyors ellátóhelye lesz. Szintén egymilliárd forint EU-s pénzt nyert az intézmény a Manuális Pavilon energetikai korszerûsítésére, napkollektorral, hõszivattyúval.
Komáromban is a következõ hónapokban befejezõdik az a hétszázmillió forintot meghaladó kórházi rekonstrukció, mely építészeti átalakításokat és az eszközállomány korszerûsítését tartalmazza. Dr. Ferencz Péter fõigazgató örömmel számolt be a Kisalföldnek arról, hogy nagyon jól haladnak a munkálatok. A húszéves, elavult kazánokat még októberben kicserélték modern fûtési rendszerre. A projekt része az informatika fejlesztése: új medikai szoftvert üzemelnek be, mely a dokumentációt és az elszámolást segíti majd. A 2012-ben megszûnt gyermekosztály helyén három-négy ágyas belgyógyászati szobákat alakítanak ki vizesblokkal, összesen tizenkét ággyal növelve az intézmény kapacitását. A részleget február végén adják át, s várhatóan áprilistól már birtokba vehetik a páciensek. Az eszközökre közel négyszázmillió forint jut. Rendeltek már – többek között – digitális röntgenkészüléket, az egynapos sebészethez szükséges eszközöket, ultrahanggépet. A bútorbeszerzésnek köszönhetõen pedig szebb, modernebb berendezése lesz a komáromi Selye János Kórháznak. A beruházás szintén az Európai Unió támogatásával valósul meg.
Tatán novemberben kezd- õdtek el a kistérségi járóbeteg-ellátó központ építési munkálatai. Az Árpád-házi Szent Erzsébet Szakkórház és Rendelõintézet új szárnnyal bõvül a szintén több mint hétszázmillió forint uniós támogatásból. A jelenlegi rendelõ a hetvenes években épült, mára gépészetileg és energetikailag teljesen elavult, a 3200 négyzetméter alapterületû épület fele kihasználatlan. A projekt során kiürítik a régi rendelõt és a kórházi szárnyhoz építenek egy új, kistérségi járóbeteg-ellátó centrumot az intézményhez tartozó 41 ezer ember számára. Három helyszínrõl egy helyre költöznek a részlegek. A beruházást eszközfejlesztés kíséri Tatán is. Új, digitális röntgenkészüléket szeretne a kórház és ennek megfelelõen alakítják át a röntgenhelyiséget. Aknai Dorinától, a kórház munkatársától megtudtuk, hogy az alapkõletétel a tervek szerint tavasszal lesz, s már idén nyáron megépül az új rendelõintézet.
Tatabánya komárom-esztergom megye komárom Tata kórház